**Orientering om driveplikta**

Jordlova sine bestemmingar om driveplikt, inneber at du har plikt til å drive eigedommen så lenge som du eig den. Driveplikta gjeld frå det tidspunktet du overtok eigedommen. Du har frist på eit år på å bestemme deg for om du vil drive eigedommen sjølv eller oppfylle driveplikta ved bortleige.

**Korleis oppfylle driveplikta**

Du kan oppfylle driveplikta ved å leige bort jordbruksarealet i minst 10 år av gongen. Avtalen må føre til driftsmessige gode løysingar. Er du i tvil om avtalen tilfredsstiller krav i lova, kan du ta kontakt med kommunen. Avtalen må være skriftleg og eigar kan ikkje seie den opp i leigeperioden. Ved misleghald frå leigetakar, kan avtalen seiast opp.

Avtaler som fører til driftsmessige uheldige løysingar, kan kommunen følge opp som brot på driveplikta. Kommunen kan da gje pålegg om bortleige av jorda for ein periode på inntil 10 år.

**Når ein har gått inn i ein avtale om bortleige av jordbruksareal, skal eigaren sende kopi av avtalen til kommunen som dermed får moglegheit til å ta stilling til om vilkåra for bortleige etter jordlova § 8 annet ledd er oppfylt.**

**Fritak frå driveplikta**

Du kan søke om fritak frå driveplikta dersom du ikkje får leigd ut jorda. Du sender ein søknad om fritak til kommunen der du forklarer kvifor du ikkje får leig jorda bort. Dersom ein annan søkjer på vegne av deg, må vedkomande ha fullmakt. Kommunen kan gjeve fritak enten heilt ut (varig) eller for ei viss tid (mellombels). Kommunen kan også lempe på kravet til lengda for avtaleperioden som gjeld bortleige. Det same gjelder kravet om at avtalen skal innebere ei god løysing for drift av arealet. Ved søknad om fritak frå driveplikta vil kommunen legge vekt på:

* kor viktig det er å halde jordbruksarealet i hevd
* arealet sin storleik og evne til avkastning
* om annan jordbrukseigedom i området har trong for arealet som tilleggsjord
* din livssituasjon og evne til å drive sjølv

**For meir informasjon om driveplikta:**

* Lov om jord (jordloven) <https://lovdata.no/dokument/NL/lov/1995-05-12-23> og
* Rundskriv M-2/2017 <https://www.regjeringen.no/no/tema/mat-fiske-og-landbruk/landbrukseiendommer/innsikt/driveplikt/id2482570/>